זכויות להט"ב במיאנמר

זכויותיהם של לסביות, הומואים, טרנסג'נדרים וביסקסואלים (להט"ב) במיאנמר כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. הומוסקסואליות היא פלילית וסעיף 377 לחוק העונשין של מיאנמר משנת 1861 מפליל יחסים הומוסקסואלים (ללא התייחסות לאם נעשו בהסכמה או באופן פרטי) לתקופת מאסר של 10 שנים. יחסים אנאליים הטרוסקסואליים ואוראלים אינם חוקיים אף הם. טרנסג'נדרים נתונים להטרדות ותקיפות מצד המשטרה, וזהותם המגדרית אינה מוכרת על ידי המדינה. בתקופת הדיקטטורה הצבאית הארוכה של המדינה תחת מועצת השלום והפיתוח הסמכותית, היה קשה להשיג מידע מדויק אודות מעמדם החוקי או החברתי של אזרחי קהילת הלהט"ב הבורמזית. בעקבות הרפורמות הפוליטיות במיאנמר 2011–2015, אשר כללו שיפורים בתקשורת ובחירויות אזרחיות אפשרו לאנשי להט"ב להשיג נראות ותמיכה רבה יותר במדינה. למרות הניצחון של מפלגת הליגה הלאומית לדמוקרטיה בבחירות כלליות במיאנמר 2015, שהבטיחה שיפור זכויות אדם ברחבי המדינה בעוד שמנהיגה זוכת פרס נובל לשלום, אונג סן סו צ'י קראה בעבר לאי-הפללת הומוסקסואליות, לא חלו שינויים חקיקתיים בנוגע לזכויות להט"ב או נגד החוקים האנטי-הומוסקסואלים במדינה. עם זאת, פעילי זכויות להט"ב בורמזיים ציינו אקלים הולך וגדל של קבלה וסובלנות חברתית כלפי אנשי להט"ב, בהתאם למגמות ברחבי העולם בעוד מיאנמר ציינה את מצעד הגאווה הראשון שלה במספר ערים ברחבי המדינה בשנת 2012, לציון היום הבינלאומי נגד הומופוביה, טרנספוביה וביפוביה. סעיף 377 לחוק העונשין אוסר מעשה סדום, בין אם הטרוסקסואלי או הומוסקסואלי. לצד קנסות, העונש לעבירה על החוק הוא 10 שנות מאסר עולם, אם כי החוק לא נאכף באופן קפדני. בשנת 2001 הצביעה קבוצת האופוזיציה, החזית הדמוקרטית של כל תלמידי בורמה לביטול החוק. ההצבעה נתפסה כניצחון של הוועדה לזכויות הומואים ולסביות בבורמה, אם כי שינוי זה הוחשב כלא מציאותי בהתחשבות האקלים הפוליטי אשר שרר נגד השינוי. בשנת 2013, מנהיגת האופוזיציה אונג סן סו צ'י קראה למדינה להעביר אי-הפללה כלפי פעילות הומוסקסואלית, וקבעה כי הפללתה מעכבת את המאמצים להילחם בהתפשטות מחלת ה-HIV במיאנמר. אם כי לאחר עליית מפלגתה לשלטון בשנת 2015, לא שינתה את החוק. בנובמבר 2018, פעיל הלהט"ב הבורמזי, אוונג מיו התות, הידוע גם בשם "אדי חן" נעצר על פי חוק הסדום במדינה. אנשים קהילת הלהט"ב ממוקדים גם תחת "חוק הצללים" או "חוק החושך" שבסעיף 35 (ג) לחוק המשטרה (בורמזית: ၁၉၄၅ ခုနှစ်၊ ရဲ အက်ဥပဒေ), המאפשר למשטרה לעצור כל מי שנראה לה מתנהג בחשדנות לאחר השקיעה. ניתן להשתמש בהוראות אחרות של חוק העונשין גם כן נגד אנשי להט"ב בהן, סעיפים 269 ו-270 הופכים מעשה פשע של אדם "להפיץ ברשלנות מחלת מין". סעיף 290 הופך מעשה פשע לביצוע "מטרד ציבורי", שלא מצוין בקוד, עם קנסות של עד מאתיים רופי. סעיפים 292, 293 ו-294 הופכים מעשה פשע לייצר, למכור או להפיץ חומר או שירים "מגונים" למבוגרים או לקטינים, לצד קיום "כל מעשה מגונה בפומבי". סעיף 372 אוסר לקנות או למכור זונה מתחת לגיל שמונה עשרה או להשתמש בזונה כדי לקיים יחסי מין אסורים. סעיף 377 אוסר קיום יחסי מין עם כל גבר, אישה או בעל חיים, וקובע מאסר משתנה בין מאסר עולם לתקופה של לא פחות משנתיים, אך עשוי להימשך עד 10 שנים. בנוסף דינו גם יהיה קנס שלא יפחת מארבע מאות רופי אך עשוי להגיע לאלף רופי. סעיף 469 אוסר על השתתפות בכל טקס נישואים בהיעדר אותו סוג של נישואים לחוקיים. סעיף 5 (j) לחוק הוראות החירום (בורמזית: အရေးပေါ်စီမံမှု အက်ဥပဒေ) אוסר כל דבר שעלול "להשפיע על מוסריות הפרט, החברה או הציבור באופן שלילי". מיאנמר אינה מכירה בנישואים חד מיניים או איגודים אזרחיים. בשנת 2014, זוג בורמזי חד מיני משך תשומת לב תקשורתית רחבה בעודם קיימו טקס חתונה לא רשמי לאחר שהתגוררו יחד במשך 10 שנים. טקס חתונתן הוביל לתגובה מצד שמרנים חברתיים, שתהו מדוע לא נאכפו נגדם החוקים האנטי-הומוסקסואלים של המדינה. מיאנמר אינה מאפשרת לטרנסג'נדרים לשנות את מגדרם שהוקצה להם בלידה בניתוח להתאמה מגדרית. טרנסג'נדרים במיאנמר נתונים לאונס, התעללות או סחיטה מצד המשטרה, ולעיתים קרובות ממוקדים באמצעות "חוק הצללים" בסעיף 35 (ג) לחוק המשטרה. באופן כללי, רק שלוש אפשרויות קריירה "מכובדות" פתוחות בפני בורמזיות טרנסג'נדריות בהן: קוסמטיקאית, מעצבת אופנה או נט קדאו ("אשת רוח" או מדיום רוחנית). בתור נט קדאו, דיווחים קבעו כי ניתן לטרנסג'נדרים בורמזים כבוד והערצה שהחברה הבורמזית שוללת מהם ביום יום. "הנסתר" הוא כינוי מקומי לקהילה הטרנסג'נדרית במיאנמר. בתקופת המשטר הצבאי לא היו מסוגלים להתקיים חיים פוליטיים או חברתיים מאורגנים הכוללי תוכני להט"ב. המוסר החברתי של מיאנמר בנוגע למיניות האנושית תואר כ-"שמרני ביותר". גברים הומואים בורמזיים נתונים לסטיגמציה, במיוחד אם הם חיים עם HIV/איידס. במסורת הבודהיסטית המקומית, אלה הנולדו שייכים לקהילת הלהט"ב, נתפסים כעומדים בפני עונש על חטאים שביצעו בחייהם הקודמים. מבחינה היסטורית, השילוב של הומופוביה רשמית, מודעות ציבורית מוגבלת וחוסר מודלים לחיקוי בקהילה הפכו את אנשי הלהט"ב לבלתי נראים בחברה הבורמזית. אונג מיו מין הוא הומוסקסואל גלוי אשר היה מעורב בחזית הדמוקרטית של כל הסטודנטים בבורמה (ABSDF). בשנת 2005, דיבר על תהליך יציאתו מהארון ועל ההומופוביה הקיימת, אפילו עם האופוזיציה הפרו-דמוקרטית. כיום הוא מעורב באקטיביזם עבור זכויות להט"ב במיאנמר לצד ארגוני זכויות אדם כולל הקמפיין לזכויות לסביגיי בבורמה. ארגון שוויון מיאנמר (בורמזית: ညီမျှခြင်း မြန်မာ) נוסד בשנת 2000 במטרה "להעצים את תושבי מיאנמר באמצעות חינוך לזכויות אדם, עיסוק בשינוי חברתי וקידום תרבות של זכויות אדם". בסוף יוני 2019, צעיר הומו, קיאו זין ווין (25), שעבד כספרן באוניברסיטה הקיסרית במיאנמר ביאנגון, ביצע התאבדות לאחר הטרדות והתנכלויות מתמשכות מצד עמיתים על רקע נטייתו המינית. לפני התאבדותו, שיתף מסר בחשבונו בפייסבוק אשר כלל את המשפט "ניסיתי, אבל כבר לא יכולתי לסבול את הבריונות". יותר מ-600 איש השתתפו בהלווייתו, ודגל הגאווה שלו היה עטוף סביב ארון קבורתו. האוניברסיטה פתחה בחקירת הנושא והשעתה שלושה אנשי צוות. הוועדה הלאומית לזכויות אדם במיאנמר (בורמזית: မြန်မာနိုင်ငံ အမျိုးသား လူ့ အခွင့်အရေး ကော်မရှင်) פתחה בחקירה נפרדת וקראה לחוקק הוראות נגד אפליה כלפי אנשי להט"ב. עיתון הלהט"ב האינטרנטי, PinkNews, דיווח כי הנושא "עורר שיחה לאומית" בנושא זכויות להט"ב במיאנמר. למרות חוקי הפללת ההומוסקסואליות במדינה, אנשי להט"ב הפכו לגלויים יותר במיאנמר, במיוחד לאחר רפורמות פוליטיות אשר נעשו בין השנים 2011–2015. זוגות הומוסקסואלים ולסביות דווחו כחיים בחופשיות בערים מרכזיות כגון יאנגון ומנדליי, אם כי אינם מותרים להינשא כחוק. החופש המוגדל בתקשורת לאחר מכן החל לאפשר גם לעיתונאים לדווח על הקהילה הגאה הבורמזית. זוגות חד מיניים החלו לחגוג טקסי נישואים בערים הגדולות ללא כל רדיפה בחוק. בשנת 2003," FocusAsia" (כוכב טלוויזיה) שידר סיפור על "nat kadaws" (אנימיזם ופוליתאיזם של רוחות ההנטים הדומות לאל הנערצות במיאנמר ובמדינות השכנות בשילוב עם הבודהיזם) תחת השם "מדריך האוטופיה לקמבודיה, לאוס, מיאנמר ווייטנאם" אשר התייחס ל-"תעלות רוחות טרנסג'נדריות בפסטיבלים קדושים במיאנמר". בשנת 2016, יצא הסרט "התאומים" והפך לסרט הלהט"ב הראשון בקולנוע הבורמזי. במהלכו, התנגד באופן הפגנתי נגד החוקים האנטי-הומוסקסואלים של מיאנמר. מיאנמר ציינה את מצעד הגאווה הראשון שלה במספר ערים ברחבי המדינה בשנת 2012, לציון היום הבינלאומי נגד הומופוביה, ביפוביה וטרנספוביה. בשנת 2018 נתנו גורמים מקומיים הרשאה למסיבת גאווה ציבורית, במהלכה כמעט כ-6,000 איש התייצבו לאירוע, שהוגדר כעלייה מהפעמים הקודמות. מספרם עלה בהמשך ל-10,000 למחרת. מיו קו קו סאן - דוגמנית טרנסג'נדרית בורמזית ראשונה, פעילת זכויות להט"ב ומלכת יופי. שין טאנט - פעילת זכויות להט"ב מובילה. חין סאן ווין - מאפרת ושחקנית בורמזית. עקר מין מאונג - שחקן, דוגמן וזמר בורמזי. אוונג מיו התות - הידוע גם בשם "אדי חן", פעיל להט"ב הומוסקסואלי אשר נעצר בנובמבר 2018 על פי חוק הסדום במדינה. מוגוק פאוק פאוק - מעצב אופנה בורמזי. מיו מין סו - מעצבת אופנה בורמזית. ג'ון לווין - דוגמן בורמזי לשעבר, מייסד סוכנות דוגמנות, מארגן אירועים ופעיל זכויות להט"ב בולט. סווי צין היטט - דוגמנית בורמזית ומחזיקת תואר בתחרות יופי. גאי גאי - זמרת בורמזית. Penal Code 1861, www.asianlii.org "Myanmar's abused, intimidated LGBT people long for acceptance in new era". Reuters (באנגלית). 2016-11-16. נבדק ב-2021-10-15. LGBT festival opens in Myanmar after first public launch party, finance.yahoo.com (באנגלית) The Outlook for LGBT Rights in Myanmar, thediplomat.com (באנגלית) Gay subject of documentary warns of continuing rights violations in Myanmar, Mizzima Myanmar News and Insight (באנגלית) Aung San Suu Kyi: Stigma against HIV and anti-gay laws are costing lives in Burma, PinkNews - Gay news, reviews and comment from the world's most read lesbian, gay, bisexual, and trans news service, ‏20 בנובמבר 2013 (באנגלית) Year End Review on LGBT rights, The Myanmar Times, ‏28 בדצמבר 2018 Prejudice and progress: a snapshot of LGBT rights in Myanmar, The Myanmar Times, ‏1 ביוני 2017 Burma/Myanmar, www.glapn.org Victor Maung, Gay man with HIV charged under Myanmar sodomy law, Washington Blade: LGBTQ News, Politics, LGBTQ Rights, Gay News, ‏2 בנובמבר 2018 (באנגלית) Burma Lawyers' Council [Legal Resource The Myanmar Penal Code], web.archive.org, ‏17 בינואר 2011 "Myanmar couple in 'first public gay wedding ceremony'". ABC News (בAustralian English). 2014-03-03. נבדק ב-2021-10-15. IRIN, part of the Guardian development network, Burma's homosexuality law 'undermining HIV and Aids fight', the Guardian, ‏21 במרץ 2014 (באנגלית) Myanmar's transgender people not just chasing rainbows in fight for equality | Charlotte England, the Guardian, ‏2 בפברואר 2016 (באנגלית) How Myanmar's Paranormal Spirit Wives Escape LGBTQ Persecution, www.vice.com (באנגלית) Wayback Machine, web.archive.org, ‏4 במרץ 2016 CURRENTS: HIV/AIDS in Myanmar | global nomads group, web.archive.org, ‏21 באוגוסט 2006 It Ain't Great Being Gay in Mandalay, www.vice.com (בדנית) Not very gay, The Myanmar Times, ‏17 במאי 2015 Gay People In Myanmar Can't Live Openly. Here's Why, HuffPost, ‏17 באוקטובר 2015 (באנגלית) Aung Myo Min: A Burmese gay with a human rights cause, web.archive.org, ‏5 במרץ 2005 Gay man's suicide prompts Myanmar's LGBT community to demand change, PinkNews - Gay news, reviews and comment from the world's most read lesbian, gay, bisexual, and trans news service, ‏27 ביוני 2019 (באנגלית) Bullied gay librarian posted heartbreaking Facebook message before dying by suicide, Newsweek, ‏26 ביוני 2019 (באנגלית) လုပ်ငန်းခွင်အတွင်း ခွဲခြားဆက်ဆံမှုကြောင့် ကိုယ့်ကိုယ်ကိုယ် သတ်သေခဲ့သည့် ကိုကျော်ဇင်ဝင်း၏နာရေး ပြုလုပ်ခဲ့ပြီး ဖြစ်စဉ်နှင့်ပတ်သက်၍ ရဲတပ်ဖွဲ့က စုံစမ်းစစ်ဆေးမှုများ ပြုလုပ်မည်, Eleven Media Group Co., Ltd (בבורמזית) Gay people in Burma start to challenge culture of repression, the Guardian, ‏13 במאי 2012 (באנגלית) Wai Phyo Myint, Myanmar Gay Marriage, Wai Phyo Myint's Blog, ‏13 בספטמבר 2012 (באנגלית) A Revealing Glimpse at Gay Life in Cambodia, Laos, Myanmar and Vietnam, PRWeb Facebook, Twitter, Show more sharing options, Facebook, Twitter, Review: Convoluted plot and tech issues undo gay romantic thriller 'The Gemini', Los Angeles Times, ‏23 בספטמבר 2016 (באנגלית) Burmese Director Explores Same-Sex Relationships in New Film, The Irrawaddy, ‏28 בינואר 2016 (באנגלית) "A pride with no parade for Burma's first gay festival". BBC News (באנגלית בריטית). 2012-05-17. נבדק ב-2021-06-01. Shannon Power, Myanmar just had its first public pride party and thousands turned up to celebrate, Gay Star News, ‏31 בינואר 2018 (באנגלית) LGBT festival opens in Burma after first public launch party- DVB Multimedia Group, web.archive.org, ‏29 באוגוסט 2018 LGBT beauty queen behind bars after actress files defamation suit, Frontier Myanmar, ‏18 בינואר 2017 (באנגלית) Abused, arrested but not giving up: transgender activist fights for equality, The Myanmar Times, ‏1 ביוני 2017 Rik Glauert, Myanmar's biggest gay celebrity 'feels free' six months after coming out, Gay Star News, ‏23 בינואר 2019 (באנגלית) Diane Herbst, Miss Universe's First Openly Gay Contestant Came Out Days Ago: 'I Just Started a New Chapter', PEOPLE.com (באנגלית) ယုဖြူဟန် 5 September 2019, "LGBT ဆိုတာ လူသားခ်င္းခ်င္း ခ်စ္ၾကတာ ျဖစ္တဲ့အတြက္ လက္ခံပါတယ္"လို႔ ေဂေဂး ေျပာ, ဧရာဝတီ, ‏5 בספטמבר 2019 (באנגלית)